Maynor Figueroa

Kehidupan awal

Dilahirkan di Jutiapa, Atlántida Department, Figueroa memulakan kariernya bersama Victoria, sebelum berpindah ke Olimpia pada tahun 2003. Dia kemudiannya menjadi kapten kelab. Pada tahun 2007, Figueroa menerima tawaran daripada kelab-kelab Major League Soccer, salah satunya merupakan New England Revolution, tetapi pentadbir Olimpia, Osman Madrid, menolak semua tawaran. Figueroa juga mendapat minat daripada kelab asing selain dari MLS, termasuk Club Toluca dari Mexico membuat tawaran pada tahun 2007. Walau bagaimanapun, semasa satu temu bual, Madrid menunjukkan terma dicari oleh pasukan-pasukan lain telah tidak pernah dipersetujui dan tidak memihak secara ekonomi kepada Olimpia mahupun Figueroa.

Wigan Athletic (pinjam)

Pada 20 Disember 2007, akhbar Honduras El Heraldo melaporkan bahawa, sebagai keputusan minat yang ditunjuk oleh kelabLiga Perdana Inggeris, Wigan Athletic, Figueroa akan pergi ke England. Pada bulan Januari 2008, Figueroa menyertai Wigan secara pinjaman untuk baki musim 2007-08. Pada bulan Julai 2008, selepas satu proses rumit yang melibatkan permit kerja dan isu-isu visa, Figueroa menyertai semula Wigan secara pinjaman untuk enam bulan lagi, dimana selepas itu Wigan mempunyai pilihan untuk membuat perjanjian kekal berikutan tempoh perpinjaman yang berjaya.

Wigan Athletic

Pada 23 Disember 2008, Wigan mengumumkan Figueroa telah menandatangani kontrak tiga tahun setengah untuk menyertai secara tetap. Dia menjaringkan gol pertamanya untuk Wigan pada 11 Januari 2009. Dia menjaringkan gol menerusi tandukan jarak dekat untuk mengesahkan kemenangan lewat ke atas Tottenham Hotspur. Pada 12 Disember 2009, Figueroa menjaringkan gol ketika menentang Stoke City. Sehingga akhir kempen 2009–10, dia telah membuat 81 penampilan dan menjaringkan dua gol dalam semua pertandingan untuk Wigan. Pada 26 Februari 2011, dia membuat penampilan Liga Perdana Inggeris yang ke-100, bermain 90 minit penuh ketika kekalahan 4–0 kepada Manchester United di Stadium DW.
Duia menjaringkan gol ketika menentang Birmingham City pada 19 Mac 2011 untuk memberi kemenangan 2–1 kepada Wigan. Semasa perlawanan pertama Wigan dalam Piala Liga musim 2012–13, Figueroa menjaringkan gol dan Wigan menewaskan Nottingham Forest 4–1 di City Ground.

Hull City

Hull City menandatangani Figueroa secara perpindahan percuma pada 17 Jun 2013. Dia membuat penampilan sulung pada hari pertama musim 2013–14 ketika kekalahan 2–0 kepada Chelsea.
Pada 21 Oktober 2014 Figueroa kembali ke Wigan Athletic secara pinjaman sebulan dan bermain pada hari yang sama ketika seri 0–0 menentang Millwall. Selepas 5 perlawanan berturut-turut untuk kelab itu sejak menyertai mereka secara pinjaman, Wigan melanjutkan tempoh perpinjaman sehingga 30 Disember 2014.
Dia dipanggil semula ke Hull pada 22 Disember 2014, bersama-sama Tom Ince dari Nottingham Forest.

Karier antarabangsa

Figueroa membuat penampilan sulung untuk Honduras pada tahun 2003 dan sejak itu telah menjaringkan tiga gol, menentang Belize, Cuba dan Jamaica. Dia merupakan ahli skuad Honduras ketika Piala Emas CONCACAF 2005 dan Piala Emas CONCACAF 2007. Dia juga dinamakan ke dalam skuad 23-pemain untuk Piala Dunia FIFA 2010 di Afrika Selatan. Figueroa bermain di luar posisinya sebagai pertahanan tengah ketika Piala Dunia, selepas aksi cemerlang Emilio Izaguirre. Figueroa juga mewakili Honduras di peringkat B-20 dan B-23 dari tahun 1999 sehingga 2003 dan dari tahun 2001 sehingga 2003, menjaringkan satu gol daripada 3 perlawanan untuk B-20 dan gagal menjaringkan gol untuk pasukan B-23. Dia telah membuat 112 penampilan, menjaringkan 4 gol sejak penampilan sulungnya pada tahun 2003.

Kehidupan peribadi

Figueroa berkahwin dengan Sandra Norales, seorang pemain bola baling kebangsaan Honduras.